EN ORIGINAL SERIE FRA NETFLIX
Serien bygger på virkelige hændelser.
Men visse scener, personer, navne, virksomheder, hændelser,
steder og begivenheder er opdigtede af hensyn til dramatiseringen.
Får du mange besøg?
For her er perfekt til at underholde folk.
Der er bålplads udenfor, udendørs bar,
ekstra boblebad og en kæmpe pool med vippe.
-Må vi se, hvad der er derovre? -Ja. Se bare.
I finder ikke et hus med samme faciliteter, plads og privatliv.
Og det er vist vigtigt for kunderne nu for tiden.
Her bliver I ikke forstyrret.
Du forstår os vist.
Der er lige en ting til.
I vores branche skal vi tit lave ubehagelige ting.
Det er simpelthen nødvendigt.
Og så vil vi ikke forstyrres...
...eller tiltrække os opmærksomhed.
Forstår du det?
Stå herovre.
Sådan, Chapo!
Jeg køber huset.
Tager du kontanter?
Sådan kan man se, når ens by bliver centrum
for en masse kriminalitet.
Pludselig bruger folk en masse penge.
På biler, fly, huse. Det hele går som varmt brød.
Vil man undgå den lange kø i banken?
Så køb lortet.
Som alle nytænkere
så Miguel Ángel Félix Gallardo ting, som andre ikke så.
Da hans drøm var realiseret, virkede det så åbenlyst,
at de burde have tænkt på det før.
Men det havde de ikke.
Han forstod bare spillet bedre end alle andre.
Og dermed var alle i organisationen bedre.
De var fandeme vindere.
Ved at forene plazaerne i én og samme organisation
skabte Félix Mexicos første narkoforbund.
-Var det 200? -Ja.
Ved at samarbejde med smuglernes naturlige fjende
gjorde han systemet nærmest ustoppeligt.
-Så er du klar. -Tak.
Strisserne gav sig selv fede medaljer for at nakke konkurrenterne.
Og pengene strømmede ind.
Så mange, at Félix faktisk åbnede konti i USA
for at styre pengestrømmen og beskytte fortjenesten.
Det var mere end 30 mio. dollars om ugen i hænderne på det slæng af banditter.
Se, Rafa.
Det her skal du se.
Scarface.
Nej, du.
Nu skal du høre, hvad vi gør.
Vi bygger en rampe og ser, om den kan komme over poolen.
Og hvad lavede vi, imens alt det her skete?
Vi ventede på bureaukratiet...
Specifikt ville vi have mexicanske overvågningsflyvninger
over ørknen mod nord.
Men efter måneder ventetid
var der endelig bevis for, at der skete noget stort uden for Jalisco.
Eller det var i hvert fald planen.
Hvad fanden er det?
-Det er det. -Er det?
Har vi ventet tre måneder på det?
Sådan noget pis. Det ved I godt, ikke?
Måske skulle lastvognene ikke til marihuanamarkerne.
Intet kan jo gro i ørkenen, vel?
Jo, hvis man vander. Hvad tror du, at rørene i varehuset var til?
Har vi hørt noget fra vores stikkere?
-Nej. -Nada.
Så vores problem er, vi har betalt for udsletningsprogrammer,
der siger, der er røv og nøgler.
Fandt de ikke noget, er det, fordi de ikke ville.
Programmet er enten defekt eller betalt af den, der styrer det.
Ingen styrer det.
Det er jo det vilde vesten.
Du læser de samme nyheder som mig.
Da Pedro Avilés og Naranjo-brødrene døde,
hvad skete der så med hashprisen? Den er stabil fra LA til Houston.
Fordi den kommer fra samme organisation. Fra samme lortekilde.
Din mystiske megamark.
Sådan er mexicanerne ikke, okay? Organiserede, strukturerede. De er bare...
Ikke for noget.
Du formoder ret meget, ikke?
Okay, hashprisen er stabil et par måneder.
Det kan godt betyde noget. Men det kan også være tilfældigt.
Jeg kan godt bede om en overvågningsflyvning mere.
Ændrer det noget?
Vi arbejder med det, vi har.
Vi er til grin, for systemet er i stykker.
Er det okay med jer?
At rende efter pis og papir, mens røvhullerne ændrer reglerne
-lige for næsen af os? -Hør nu her.
Er der nye narkobaroner i byen, bliver han knaldet på et tidspunkt.
-Sådan er det hernede. -Hvor intet fungerer, ja.
Fortæl.
Kan du gøre op med årtiers korruption, eller er det det?
For at ordne Mexico skal vi bare have et raserianfald...
Er du pisseligeglad, eller er det så længe siden,
at du har glemt, hvad dit arbejde faktisk er?
-Skal vi tage den udenfor? -Skidegerne.
-Godt, drop det der pis! -Fuck dig!
Klokken er fem. Skulle I ikke drikke bajere på Camelot nu?
Stop! Ro på! Gå en tur.
Fald lidt ned.
Ring til D.C., og sig, vi overgav Guadalajara.
Vi har 72 værelser og seks suiter.
Tænk, at du ejer det.
-Det er en investering. -En investering?
IBM-aktierne fra min far var en investering.
Vi stiller to barer op til receptionen derovre,
så gæsterne kan komme ud og få en drink om aftenen.
Det vil Gabriela elske.
Hvordan skal jeg takke dig?
Det skal du ikke. Der er intet at takke for.
Jeg så dig stæse rundt i underhylere og drille babysitterne.
Guvernør Celis. Velkommen.
-Guvernør Ocaña García. -Ja, jeg kender dig godt.
Guvernør Álvarez.
Guvernør Del Castillo Franco.
Lad mig præsentere værten, Miguel Ángel Félix Gallardo.
For 100 år siden arbejdede Miguel Ángel som livvagt i familien,
dengang han stadig var strisser.
Din tante er her. Hils på hende.
Gå så.
Undskyld mig.
Jeg lader dig tale færdig,
og så vil du måske se balsalen til receptionen.
-Det hele skal godkendes af dig. -Vi kommer om lidt.
Så gør I det. Lad, som om I er hjemme.
-Undskyld mig. -Tillykke.
Så nervøs var du ikke, da vi blev gift.
Hele brylluppet kostede også mindre end den kage, du har købt.
Vi havde ikke et hav af mexicanske guvernører på gæstelisten.
Din far betalte vores bryllup. Jeg var flad.
Det kan jeg godt huske.
Miguel...
Tror du, de accepterer dig, hvis du imponerer dem?
Brylluppet skal bare være perfekt.
Du vil imponere Celis.
Og hvad så?
Han er det nærmeste, jeg kommer på en far.
Kan du ikke se det?
Det skylder jeg ham.
Hvad så?
Mr. Félix, der er telefon.
Den er jeg nødt til at tage.
Jeg kommer snart hjem. Jeg skal tidligt op.
Hvorfor? Skal du inspicere servietterne?
Hold nu op.
Hvad er der?
Undskyld, jeg forstyrrer festen.
Vi har et problem.
Der er et problem med succes.
Ikke alle kan kapere det.
Går det godt, tænker folk, det er, fordi de er skidekloge.
Men prøv så at proppe ulve og bjørne på samme hold.
-Hvad fanden er det? -Det er rester.
Rester?
Lorte-Sinaloan.
Nogle bliver ædt.
Hvad fanden vil du?
Hvad satan sker der?
Rester.
Men det er ikke alt.
For i Mexicos narkoverden er alle i familie.
Strisserne fik Víctor Melino og hans folk.
De dræbte fætter Beto. Han er død.
Lortestrissere.
Molina-familien havde smuglet hash, siden Navas far var spæd.
De havde også snydt med vægten i al den tid.
Men...
Arellano Félix-brødrene ville hævne deres fætter.
Ja.
Han var vellidt.
Så er det nok.
Strisserne skal makke ret igen.
Politireform?
Er du fuld?
Det kan du være skideligeglad med.
Jeg taler til dig! Så kom med en idé.
Den højre hånd løser ikke problemer. Han påpeger dem kun.
Hvad synes du om hende?
Som skuespiller?
Nej, date.
-Ret lækker, ikke? -Ja, hun er.
Miguel holder årets fest.
Jeg vil imponere hans smarte nye venner.
Du er en klog fætter.
Du finder ud af det, men skynd dig lidt.
Vores folk stiller allerede spørgsmål.
Starter de skøre røvhuller en krig mod DFS...
-...er løbet sgu kørt. -Jeg taler med Nava.
-Kiki, er det dig? -Nej.
Er du klar?
Til hvad?
-Grillfesten. -Hvad?
Du var der, da Rita ringede.
Hvem fanden er Rita?
Rita Knapp. Rogers kone.
-Er Rogers grillfest i aften? -Ja. Vi løste en sag.
-Gør dig nu klar. -Nej.
-Hvad mener du? -Jeg tager ikke med.
Har I set telegrammet fra kontoret i Mazatlán?
Skal vi holde øje med en fyr, der kommer fra... Sinaloa?
Hvad hedder han?
Coch... Cochiloco?
Cochi-et eller andet.
Aner det ikke. Vi har det.
Fint, at han sagde "små chancer".
Det elskede Roger.
Ja!
Var burgerne gode?
-Ja. -Ja, min var lækker.
-Skat, de var så lækre. -Hvad sagde jeg?
Har I set Kikis legitimation?
-Nej? -Nej.
Vis dem det.
Skat, det er sjovt.
-Er det et sæbeøje? -Lad mig se, snuske.
Da Kiki startede hos DEA, var vi til bryllup.
Eller vi tog bare med. Calexico er så lille, at alle kender alle.
Så vi fik lidt at drikke. Alt er godt.
En unge kommer og siger til sin mor, han ikke kan gå på wc,
fordi en mand ryger tjald derinde.
Hovsa!
Ja, så den splinternye agent går i aktion.
Drøner ud på badeværelset.
-Hvad skete der? -Der var fire, der røg tjald.
Det lyder som gode odds.
Han siger til dem, de kan gøre det på den lette eller den svære måde.
Den lette måde var så at give mig en røvfuld.
For en sølle joint?
Så jeg spurgte, om det var det værd, om han var glad?
Jeg sagde: "De bliver knaldet for både besiddelse og for overfald nu,
så ja, det var det!"
Ja, for fanden.
Den historie får mig til at skrive en sang.
"Det var sgu det hele værd."
-Hvorfor fortalte du den historie? -Den er sjov. Sådan er du jo.
-Og de behøver ikke kunne lide mig. -Men det gør jeg jo.
Jeg er her alene, Kiki.
Jeg er nødt til at tale med andre voksne for at få venner.
Det hjælper, hvis andre amerikanere ikke synes, at min mand er et røvhul.
Jeg er ikke et røvhul.
Ikke hele tiden.
Jeg skider på, hvad de tænker.
Kom så!
Kom ind!
Jeg har noget til dig.
Du ser godt ud.
Miguel Ángel, agent 1178.
Nøglen til alle døre...
Du ville tale med mig.
Det der med Víctor Molina...
Han gik over stregen og stjal fra os.
Du har glemt noget.
Næsten alle i organisationen er familie.
Ham, du dræbte, er fætter til en af de andre.
En, der er nødvendig for, at hele systemet kører.
Så du og jeg får penge.
Godt.
Det husker jeg.
Men...
...du havde intet imod mine metoder, da jeg fandt Avilés' bil,
selvom du var ved at tisse i bukserne.
Lad ikke skiltet snyde dig.
Du og jeg er ikke ens.
Du gør dit job, så gør jeg mit!
Vi er færdige.
Det havde jeg nær glemt.
Du vil blive ringet op.
-En tjeneste for en VIP. -"Tjeneste"?
Mere et ærinde.
Noget, der skal fra A til B.
Hvad fanden betyder det?
Du skal nok ikke spørge for meget.
Jeg siger, hvor og hvornår.
Kom nu. I ser satme da triste ud. Vi bunder, fedtøre.
Kom nu, Rafa.
De damer.
En omgang mere. Og fjern lige de tomme glas.
Dans med mig.
Det er sødt, men du skal ikke have ballade.
Du har vist brug for jobbet.
-Jeg er ikke tjener. -Hvad?
Jeg er sgu ikke tjener.
Jeg så dig på skolen, ikke?
Han bortførte vist min forelæser.
Jeg sendte ham da uskadt tilbage.
Og skiderikken havde mange penge.
Hvad så?
Jeg har en kæreste.
Du lyver. Det har du ikke. Dans med mig.
Giv mig en grund, så lader jeg dig være.
Fint. Her er tre grunde.
Din skjorte.
Dine bukser.
Og dine støvler.
Men vi ved begge, at du kan lide alt det indenunder.
-Hvad skete der? -Hun er en forkælet mær.
Rodolfo ville ikke have, at jeg siger noget her til morgen.
Noget om, at han har hørt mig holde taler.
Så talte jeg med hans smukke forlovede,
og hun syntes, det var en god idé.
Sådan er ægteskabet, sønnike.
Tjener du så meget hver måned?
Hver uge.
Den "vigtige person", der vil have en tjeneste...
Sagde Nava, hvem det er?
Nej.
Ved du, hvem han mener?
Ikke en, der skal kende dit navn.
Vi har brug for Nava og det, han leverer.
Men han må forstå, vi er sammen om det.
Og han skal være diskret. Han går over stregen.
Jeg ved ikke, hvor længe jeg kan stryge dem med hårene.
De tal, du nævnte... Du tjener jo styrtende.
Det, du leverer, ender jo ikke kun hos ham.
Nava har mange munde at mætte.
Det kan du forhandle på.
Det lyder godt.
Her kommer en tørstig mand.
Vil den nærigste blegfis, jeg kender, købe mig en sjus,
kommer det til at koste mig, ikke?
Lidt.
Hvordan går det, pinche gringo?
Hvor er de pissestore fly, vi havde stående?
Amerikanske fly. Hvor er de?
Mindre end en tredjedel af flyene fungerer.
Resten er skrottet, solgt som reservedele. Møgøser.
Som sædvanlig.
Men I flyver stadig?
Det er mig, der spørger, Fredo.
Ja, vi flyver.
Vi tager også billeder. Men kun efter ordre.
Du...
Har du set dem?
Ja, jeg har.
Jeg tog dem.
Kan du se det nummer?
Z'et? Det er Zavala.
Det er mit ID.
Men det er over et år siden.
Et år...
Ja, mindst.
Var det det, du ville vide?
Ja.
Vil du have en til?
Ja, hvorfor ikke. Du giver.
-Señor! To mere! -Tre!
Jeg tager en øl.
Værsgo.
Ellers ryger jeg dem alle sammen selv.
Hvordan ved jeg, du ikke er chivato, Tony?
-Tjener? -Lad os få en ting på det rene.
Det mener du satme ikke.
Tjener.
Jeg har aldrig snydt nogen, der ikke selv fortjente det.
Jeg kunne sgu købe hele natklubben. Dumme lort.
...og mit ord, som jeg aldrig bryder. Er du med?
Jeg har aldrig kunne lide eller stolet på det røvhul.
Han snød mig sikkert og fik min ven Angel Fernandez dræbt.
Men det er fortid. Jeg er her. Han er væk.
Holder du dig til mig, så sig det. Ellers må du videre.
De satte mig på en bus og sendte mig hjem.
Jeg sagde ikke engang farvel til min kone.
Og hun er gravid.
Hvor kom du nu fra?
Michoacán.
Det lyder ikke sådan.
Jeg har talt engelsk for længe.
Er der ledige jobs?
Jeg er flittig.
Jeg skal bare tjene til at komme mod nord.
Nej.
Jeg har ikke hørt om noget.
Værsgo.
-Er du sikker? -Ja.
-Hallo? -Hej, skat.
Hej.
Jeg kan altså ikke komme hjem i aften.
Er alt okay?
Ja, jeg skal bare arbejde.
-Pas på dig selv. -Ja.
-Jeg elsker dig. -I lige måde.
Hej, hej.
Så er det nu. Busserne kommer.
Hør efter! Stil jer op derovre.
Hurtigt.
Kom så.
Hurtigere.
Vent. Dig kender jeg ikke.
Jeg kender ham.
Han er min nevø fra Michoacán.
Der var ballade mod nord, men...
Han er flittig.
Fra Michoacán.
Okay, op i bussen.
Tak.
Du skylder mig den halve løn.
For hver arbejdsdag.
Tag hætten på.
Den har du på, til de siger noget andet.
Godt, venner.
Nu skal der arbejdes.
Af med hætterne.
Kom så. Ud af bussen.
Hurtigt.
Kom!
Nu skal I arbejde.
I får redskaberne. Så ved I, hvad I skal.
Hurtigt, der er ikke meget tid.
Vores folk er på markerne mod nord.
Har du plukket tjald før?
Jeg viser dig det. Kom med.
Kontoret i Mazatlán må være svært vilde med ham.
Cochiloco.
-"Det tossede svin". -Det er sgu et godt øgenavn.
Disco, bordel, barber.
Han lever skurkedrømmen.
Tror du, han kan lide det?
Da de gav ham navnet, tænkte han så:
"Sejt. Cochiloco. Det er mig."
Hallo.
-Jaime. Ed Heath. -Tak, fordi du ringer tilbage.
For nogle måneder siden... bad vi udsletningsholdet
flyve hen over ørkenen uden for Guadalajara.
Nu har vi billederne.
De er mindst et år gamle.
Og vi har ikke fløjet der siden.
-Hvad mener du? -Udsletningsprogrammet er noget pis.
Det er fup eller i det mindste kompromitteret.
Jaime, sagen er,
at du piller i lidt af et hvepsebo.
Det forstår jeg ikke.
Den mexicanske regering mener, programmet går upåklageligt.
-Jeg tror, problemet... -Udenrigsministeriet er enige.
Det er et perfekt program.
De mener, det er:
"stærkt bevis på et godt samarbejde mellem vores to regeringer."
Det citat kom fra ministeriet.
Javel.
Jaime, vi er gæster i landet.
Folk kan ikke lide, når gæster roder i deres ting.
Forstår du, hvor jeg vil hen?
Ja, det gør jeg. Det...
Det passer fint her.
Godt.
Jeg kan heller ikke lide det,
men sådan er aftalen.
Javel. Tak, fordi du ringede.
Dine hænder vænner sig til det.
Hvor stort er her?
Jeg har ikke set det hele.
Spis noget.
Det er alt, vi får i dag.
-Cuco. -Hvad så, chef?
Hvor er Rafa?
Han skulle noget i byen.
Er vi helt herude, og så er den nar inde i byen?
Bare bed om lagerlisten.
Vis mig lagerlisten.
Pepe!
Kom med listen og to øl.
De skal være kolde. Det er pissevarmt.
Tilbage til arbejdet!
Det er mig.
Hør... Hør på mig!
Du vil have hævn, ikke?
Kom til hotellet i aften.
Sig, du er gæst hos mig. Tag noget pænt på.
Jeg mener det.
Jeg har en opgave til dig.
Hent nogle mænd.
Kom så, af sted.
Det var det.
Hurtigt!
Michoacán. Tilbage til bussen.
Kom så!
Se de stakkels røvhuller.
De knokler i solen hele dagen.
Vent lige.
Vent på mig lige der.
Hvor skal du nu hen?
På med hætterne.
Chef!
Rafa er i telefonen!
Jeg kommer.
Hvad laver den narrøv nu?
Hvad fanden?
Kors.
Du ser flot ud, skat.
Det gør du også.
Er du klar?
Mine damer og herrer,
mr. og mrs. Rodolfo Celis inviterer alle ud på dansegulvet.
Hvad satan laver han?
Hvordan kom den sølle stodder med til den fest?
Jeg håber, du har danseskoene på.
-Parker bilen. -Jeps.
Vi ses i morgen, Michoacán.
-DEA. -Det er Kiki. Hvor er Kuykendall?
Hvor har du været? Vi ledte efter dig.
Mika skal føde og er på sygehuset.
Min dronning var tørstig.
Altid.
-En drink mere? -Vil du have en til?
Undskyld mig.
Hvad så?
Er der ballade?
Jeg skal hente en martini.
-Hvad er der med din bror? -Han er sur.
Mine damer og herrer, tak, fordi I kom.
Find venligst jeres bord nedenunder...
Festen er bedre dernede.
Tak.
Må røvhuller nu komme med til festen?
Læg den!
Hej, Ramon! Nu gør du ikke noget dumt.
Du er her for at lytte, ikke for at tale.
Hold dine køtere i ave.
Det gælder alle.
Lad os se, mr. Nava.
Du har fået penge i dag.
For anden gang var der for lidt i kuverten, ikke?
Og så besluttede du dig for at sætte et eksempel.
At give dem en lærestreg.
Vise, hvad der sker, når man ikke adlyder.
Tjek alle værelserne.
Gennemsøg alt.
Men, Comandante...
...det gjorde jeg også.
Godaften.
Jeres våben, tak.
Fucking chinolo. Du snød mig.
Brødrene ville have hævn.
Og det er fair nok.
Så du får ham, der er ansvarlig for din fætters død.
Hvorfor tror du, jeg går med til det?
Der er én ting, du skal forstå.
Det er os, der dyrker det.
Du sørger bare for, de holder snitterne fra det.
Og jeg styrer løbet.
Uden mig har du intet.
Men vi kan sætte det hele overstyr.
Så forklarer du folkene, du betaler, hvor pengene blev af.
Så længe, der kommer penge ind, don Miguel.
Men så snart det stopper,
giver jeg dig en kugle for panden.
Nu går du ned og sætter dig ved det bord,
så alle kan se, I drikker sammen. For det er slut.
Det er slut. Forstået?
En ting til.
Du kan sige til "VIP'en", at jeg ikke gør tjenester for nogen.
Og så er vi færdige.
Hvad så, Ramon? Skulle du ikke tage noget pænt på?
Det er da pænt.
Ramon.
Husk altid, hvor du kommer fra.
Sinaloan-familien kan spredes for alle vinde,
men vores rødder sørger for, at begge ben er solidt plantet på jorden.
I dag har I været med til en hellig handling.
"Blodets bånd er stærkere end livmoderens vande."
Der er intet stærkere bånd end den familie, man vælger.
Og i dag har I sammen besluttet at blive familie.
Nu hænger I på dem.
Så skål, og længe leve brudeparret.
Lige én ting til...
Politikere elsker jo en god mikrofon.
Som gommens far vil jeg gerne takke vores vært.
Da jeg først mødte Miguel Ángel...
...havde han kun en pistol og et skilt.
Og pengene til pistolen havde han lånt.
Som Rodolfos ven,
manden, der elskede og beskyttede min søn,
som sin egen.
Det har jeg altid været taknemmelig for.
Når jeg står her i aften på hans smukke hotel
og ser den mand, han nu er,
og den succes, han har opnået...
...er jeg også umådeligt stolt.
Lad os hæve glasset.
Til min gamle ven, en af Guadalajaras stjerner,
Miguel Ángel Félix Gallardo.
Til min gudfar!
Tak for alt.
Kiki, hun skal føde.
-Hvor er hun? -På operationsstuen. Her.
Du må ikke være herinde.
Det er min mand.
Hej, skat.
Han skal være ren og vaske hænder.
Du ser smuk ud.
-Jeg elsker dig. -Jeg elsker også dig.
Vil du danse?
Se ikke på hende. Jeg taler til dig.
Undskyld, jeg kom vist først. Skal vi danse?
Så blev dine problemer vist løst.
Jeg tog imod en vens råd.
Tak... for alt!
$100.000 til de andre guvernører.
$200.000 til mig.
Mine råd er ikke gratis.
Det er mit venskab heller ikke.
Levér pengene på vores værelser i aften.
Hvad havde du troet?
At du købte et hotel og et par banker, ændrer ikke på systemet.
Eller hvem du er under det smarte tøj.
Husk, hvem du faktisk er.
Sådan laver man forretninger...
...sønnike
Det røvhul skal se mit ansigt.
Jeg ringede til Maria, så hun passer Kikito. Antonio kørte mig.
Hun ville selv køre, men det gik jeg ikke med til.
Han er tidligt ude.
Han skulle ikke være født endnu.
Undskyld.
Det er okay. Du er her.
Jeg ringer til Maria. Jeg kommer om lidt.
Tak.
Se min søn.
Han kom, da han ville.
Stædig som sin far.
Arbejdet vidste ikke, hvor du var. Vil du ringe til dem?
Nej, jeg vil bare sidde her.
Med min søn.
-Hej, Suzy. Er han der? -Ja. Tillykke, Kiki.
Tak.
Hej.
Jeg har selv plukket det 300 kilometer nord for byen.
Udsletningsprogrammet er noget pis.
Ved ledelsen det?
Jeg ved sgu ikke, hvad de ved.
-Man kan se det fra rummet! -Ja.
Men gør du noget så dumt som at tage alene af sted igen,
pakker du dit lort og rejser hjem!
Javel.
-Ørkentjald? -Ja.
Jeg sagde det jo.
Alle er med i det. DFS, politiet i Jalisco. Alle.
Tag også dem fra udsletningsprogrammet,
og så har vi et komplot.
Og komplottet festede igennem i går aftes.
Jeg købte dem her af bryllupsfotografen.
Der er...
...guvernører, senatorer,
store erhvervskanoner, og det er vist DFS-chefen...
...og hele kataloget af Sinaloan-skurke.
Sikke mange røvhuller under samme tag.
Nogen styrer hele menageriet og kører tjalden som et firma.
Okay, hvem er så Lee Iacocca her?
Hvem er det? Den tynde, der får slikket røv her?
Sinaloan.
Ejede hotellet og en masse andet i byen,
og han var helt sikkert El Padrino i det hele.
Mafialederen.
-Hvad hedder han? -Miguel Félix Gallardo.
Det er ham.
Ham skal vi have.
Tekster af: Helle Kaiser-Nielsen
By Aero95